Sitatunga

**Sitatunga** (*Tragelaphus spekii*) er  en mellomstor art i slekten buskbukker (*Tragelaphus*) i delgruppen skruehornantiloper (Tragelaphini), som består av oksedyr (Bovinae) i kvegfamilien (Bovidae). Tre underarter anerkjennes.

Verdens naturvernunion regner arten som livskraftig og anslo i 2016 en totalpopulasjonen av voksne, forplantningsdyktige dyr til omkring  individer.

## Taksonomi
Det interne slektsforholdet mellom skruehornantiloper er ikke avklart. Tradisjonelt har det blitt regnet flere arter til slekten buskbukker, enn de fire som inkluderes i inndelingen nedenfor.

Noen autoriteter regner sitatunga som monotypisk, kun naturlig variasjon. Bovids of the World regner hever de tre underartene til selvstendige arter og inkluderer noen lokale beskrivelser i to av disse. I inndelingen nedenfor regner vi med tre underarter, som er den mest tradisjonelle inndelingen.

## Biologi

Sitatunga er en mellomstor antilope med utpreget kjønnspreg. Bukkene blir betydelig større, bærer lange skruhorn, og blir generelt mørkere i fargen enn hunnene. Størrelsen varierer imidlertid, både med underarten og kjønnet.

Hos østafrikansk sitatunga (nominatformen) har bukkene en kroppslengde på 151–170 cm, mens hunnen typisk måler 135–144 cm. Bukkene har en skulderhøyde på cirka 88–125 cm, mens hunnene måler 75–90 cm. Halen måler 20–26 cm. Bukkene veier cirka 75–125 kg, mens hunnene veier cirka 50–57 kg. Bukkenes horn måler typisk 55–90 cm. Vestlig sitatunge blir såvidt noe mindre enn nominatformen, men har i snitt litt lenger hale (30–35 cm). Sørlig sitatunga har fysiske mål som nominatformen, men hunnene blir så vidt litt større i snitt. Denne underarten har tilsvarende lang hale som den vestlige.

Pelsen er ganske lang, silkemyk, noe ragget og oljet vannavvisende. Bukkene er grålig brune med et blekt tverrgående stripemønster fra ryggen og ned over flankene. Dette stripemønsteret er mest synlig på bukker av nominatformen, og nærmest fraværende på bukker av sørlig sitatunga. Hunnen av nominatformen har en klar rødbrun farge med tydelig stripemønster og lyse flekker på bakparten. Den vestlige hunnen er mørkere og har litt mindre tydelig stripemønster og flekker på bakparten. Mørkest blir den sørlige hunnen, som nærmest mangler tverrstripene, men har noen litt lysere flekker på bakparten.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Boselaphini
*** Tragelaphini, skruehornantiloper
**** *[[Ammelaphus]]*, småkuduer
**** *[[Nyala]]*, nyala (monotypisk)
**** *[[Tragelaphus]]*, buskbukker
***** *[[bongoantilope|T. eurycerus]]*, bongo
***** *[[fjellnyala|T. buxtoni]]*, fjellnyala (monotypisk)
***** *[[Sitatunga|T. spekii]]*, sitatunga
****** *T. s. spekii* (nominatformen), østafrikansk sitatunga
****** *T. s. gratus*, vestlig sitatunga
****** *T. s. selousi*, sørlig sitatunga (zambezisitatunga)
***** *[[Tragelaphus scriptus|T. scriptus]]*, skriftantilope 
***** *[[Tragelaphus sylvaticus|T. sylvaticus]]*, sørlig skriftantilope
**** *[[Strepsiceros]]*, storkuduer
**** *[[Taurotragus]]*, elander
*** Bovini, villkveg og bøfler
** Antilopinae, antiloper

## Referanser




## Eksterne lenker
*